ไทยพบผู้ติดเชื้อโควิดใหม่ 48 ราย ในประเทศ 27 มาจากตปท. 21 ยอดป่วยสะสม 28,821 คน
"ศบค." รายงานสถานการณ์โควิด-19 ประจำวันที่ 30 มี.ค.64 ระบุพบผู้ติดเชื้อโควิดใหม่ 48 ราย เป็นผู้ติดเชื้อในประเทศ 27 มาจากตปท. 21 ยอดป่วยสะสม 28,821 คน
"ศบค." รายงานสถานการณ์โควิด-19 ประจำวันที่ 30 มี.ค.64 ระบุพบผู้ติดเชื้อโควิดใหม่ 48 ราย เป็นผู้ติดเชื้อในประเทศ 27 มาจากตปท. 21 ยอดป่วยสะสม 28,821 คน
30 มี.ค. 2564

โฆษกศูนย์บริหารสถานการณ์การแพร่ระบาดโรคติดเชื้อไวรัสโคโรนาสายพันธุ์ใหม่ (โควิด-19) หรือ ศบค. รายงานสถานการณ์การแพร่ระบาดของไวรัสโควิด-19 ในประเทศวันนี้ (30 มี.ค.64) ระบุ พบผู้ป่วยยืนยันติดเชื้อรายใหม่ 48 ราย ในจำนวนนี้แบ่งเป็นผู้ติดเชื้อในประเทศ 27 ราย กระจายอยู่ใน 3 จังหวัด ประกอบด้วย กรุงเทพมหานคร สมุทรสาคร นครปฐม และผู้ที่เดินทางมาจากต่างประเทศ เข้าพักในสถานที่กักกันที่รัฐจัดให้ (State Quarantine) 21 ราย
ทั้งนี้ ทำให้จำนวนผู้ป่วยยืนยันสะสมในประเทศล่าสุดเพิ่มขึ้นเป็น 28,821 ราย รักษาหายป่วยเพิ่ม 66 ราย รักษาหายแล้วรวม 27,379 ราย ยังรักษาอยู่ 1,348 ราย ไม่มีผู้เสียชีวิต เสียชีวิตสะสมอยู่ที่ 94 ราย

